dh-unibe/image-text_koenigsfelden-charters-post-1500 huggingface dataset:
Allen den, die disen brief ansehent oder hoͤrent lesen, kùnde un̄ vˀgich ich, ✳ ✳ Johans Batzli, ✳ Johansen
Batzlins seligen sun von Arowe, ✳ umb die schuͦppossen gelegen ze Sure in dem banne, ✳ die da buwet
Ruͦdi ✳ Attelwile ✳ un̄ giltet fûnf stucke an korne, ✳ drie mùt roggen, ✳ zwein mùt kernen
un̄ ein ✳ maltˀ habˀn ✳ un̄ umb die vogti, ✳ gelegen ze Talhein in dem banne, ✳ die da giltet fùnf
schilling pfēniḡ ✳ un̄ ein viertel kernē, ✳ ✳ Chuͦnr̄ Ùwer git vier schillinge pfēniḡ, ✳ Ruͦdi ✳ von
Brugge ✳ git ein schillinḡ pfēniḡ ✳ un̄ ein viertel kernē, ✳ so min muͦter, Gerdrut Batzlina, vˀkoͧft
hat ✳ un̄ in koͧfes wise hingegeben het ✳ recht un̄ redelich ✳ den erbˀen, geistlichē frowen ✳ der abtissen
un̄ dem cōvente ✳ un̄ ir nachkomē ✳ dez gotzhuses ze Kùngesvelt, ✳ daz der selbe koͧf ✳ mit minē guͦten
willen ✳ un̄ gunst beschechen ist, ✳ un̄ loben oͧch ✳ an disem brief ✳ vùr mich ✳ un̄ min erbē ✳ da wider
niemer ze tuͤne, ✳ weder mit wortē ✳ noch mit werken ✳ an geistlichem un̄ an weltlichem gerichte,✳ noch
usserunde gerichtes. ✳ ich entzich mich oͧch an disem brief vûr mich un̄ min erbē ✳ aller vorder ✳ un̄ ansprache, ✳
so ich odˀ min erbē ✳ oder jeman ander von unsˀ wegē ✳ an die vorgeschribē schuͦppossen un̄ vogti ✳ han ✳ moͤchte ✳
suͦchē ✳ odˀ gewinnē ✳ wider die vorgn̄ abtissen un̄ den cōvente ✳ un̄ ir nachkomen ✳ dez gotzhuses ze Kùngesvelt mit dekeinem rechte ✳ odˀ mit dekeinen vùnden geschribenen odˀ ungeschribnen, ✳ vor geistlichem oder ✳
weltlichem gerichte, ✳ ane alle gevˀde ✳ un̄ har umbe, ✳ wan ich eigens ingesigels nût enhan, ✳ so han ich gebeten
den erbˀen, vestē rittˀ Johansen von Buͦbenberg, schulth̄ ze Bˀne, ✳ daz er sin ingesigel gehencket het an disen
brief vûr mich un̄ min erbē ✳ ze einem offēne urkùnde ✳ aller der dingē, so da vor von mir geschriben
stant. ✳ daz ich, der selbe hˀr ✳ ✳ Johans von Buͦbenberg, han getan ✳ dur siner bet willen, ✳ alz ich vˀgich an disem
briefe, ✳ der gegeben wart an der nechstē mitwuchē vor unsˀn frowen tag ✳ ze mitem oͧgstē, ✳ do man
zalt von gotes gebûrt drûzehenhundtˀ un̄ vierzig jar, ✳ dar nach im sechstē jar. ✳
Königsf. 213
Staatsarchiv
AARGAU
346
wist um̄ j schuͦpossen zuͦ
Sùr und ein hùpsch₎ zins
darùff ✳
ùber Battzlinē
guͦt
K
K 6 ✳ b ✳